早知潮有信,嫁与弄潮儿。
望夫石 (唐)王建 望夫处,江悠悠,化为石,不回头。
山头日日风复雨,行人归来石应语。
竹枝词(一) (唐)刘禹锡 杨柳青青江水平,闻郎江上唱歌声。
东边日出西边雨,道是无晴却有晴。
竹枝词(二) (唐)刘禹锡 山桃红花满上头,蜀江春水拍山流。
花红易衰似郎意,水流无限似侬愁。
梦江南 (唐)温庭筠 梳洗罢,独倚望江楼。
过尽千帆皆不是。
馀晖脉脉水悠悠,肠断白菽洲
思帝乡 (唐)韦庄 春日游,杏花吹满头。
陌上谁家年少
足风流。
妾拟将身嫁与,一生休。
纵被无情弃,不能羞
寄人 (唐)张泌 别梦依依到谢家,小廊回合曲阑斜。
多情只有春庭月,犹为离人照落花。